गेरज़े ज़िला
गेरज़े ज़िला (तिब्बती: སྒེར་རྩེ་རྫོང་, Gêrzê County) तिब्बत का एक ज़िला है जो उस देश के पश्चिमी हिस्से में स्थित है। तिब्बत पर चीन का क़ब्ज़ा होने के बाद यह चीनी प्रशासनिक प्रणाली में तिब्बत स्वशासित प्रदेश के न्गारी विभाग में पड़ता है। गेज्ञई ज़िले का क्षेत्रफल विशाल है - लगभग १,३५,०२५ वर्ग किमी, जो भारत के छत्तीसगढ़ राज्य के बराबर है, लेकिन इसकी कुल आबादी सन् १९९९ में केवल १७,००० के आसपास थी। गेरज़े ज़िले, गेज्ञई ज़िले और त्सोचेन ज़िले पर एक विशाल घास का मैदान विस्तृत है जिसपर जंगली गधे, याक, नीली भेड़, हिरण और भालू जैसे जानवर रहते हैं। स्थानीय आबादी याक-पालन करती है।